STGT-STA วิ่งต่อ 4% ลุ้นดีมานด์ “ถุงมือยาง” พุ่ง หลังสายพันธุ์ “โอไมครอน” ระบาดหนัก
STGT จับมือ STA แรงต่อ 4% ลุ้นยอดขาย “ถุงมือยาง” พุ่งแรง หลังโควิดสายพันธุ์ใหม่ “โอไมครอน” ระบาดหนัก โบรกชูเป้า STGT ที่ระดับ 40 บาท
STGT จับมือ STA แรงต่อ 4% ลุ้นยอดขาย “ถุงมือยาง” พุ่งแรง หลังโควิดสายพันธุ์ใหม่ “โอไมครอน” ระบาดหนัก โบรกชูเป้า STGT ที่ระดับ 40 บาท
29 พ.ย. 2564

ผู้สื่อข่าวรายงานว่า ณ เวลา 10:17 น. ราคาหุ้น บริษัท ศรีตรังโกลฟส์ (ประเทศไทย) จำกัด (มหาชน) หรือ STGT อยู่ที่ระดับ 32.25 บาท บวก 1.50 บาท หรือ 4.88% สูงสุดที่ระดับ 33.50 บาท ต่ำสุดที่ระดับ 32.25 บาท ด้วยมูลค่าการซื้อขาย 817.31 ล้านบาท
เช่นเดียวกับราคาหุ้น บริษัท ศรีตรังแอโกรอินดัสทรี จำกัด (มหาชน) หรือ STA อยู่ที่ระดับ 32.50 บาท บวก 1.25 บาท หรือ 4% สูงสุดที่ระดับ 33 บาท ต่ำสุดที่ระดับ 32.25 บาท ด้วยมูลค่าการซื้อขาย 263.50 ล้านบาท
โดยราคาหุ้น STA และ STGT ปรับตัวเพิ่มขึ้นต่อเนื่องในวันนี้ รับเซนติเมนต์เชิงบวกจากสถานการณ์การแพร่ระบาดของเชื้อโควิด-19 สายพันธุ์ใหม่ หรือ โอไมครอน ซึ่งคาดว่าจะส่งผลให้ยอดขายถุงมือยางปรับตัวเพิ่มขึ้น
ด้านบริษัทหลักทรัพย์ เอเชีย พลัส ระบุว่า STGT เป็นหุ้นเพียงไม่กี่ตัวที่อยู่รอดในยาม SET ผันผวนประเด็น COVID (อิงจากสถิติในอดีต) โดยคาดแม้กำไรสุทธิงวดไตรมาส 4/64 จะปรับลดลงจากแนวโน้มราคาถุงมือยางปรับลดลง แต่ในเบื้องต้นคาดทิศทางกำไรสุทธิงวดไตรมาส 1/65 จะฟื้นตัวจากงวดไตรมาส 4/64 จากแนวโน้มปริมาณขายถุงมือยางเพิ่มขึ้นและ ราคาขายถุงมือยางทรงตัวจากงวดไตรมาส 4/64 โดยราคาหุ้นผ่านการปรับฐานมาสักระยะ จนมี Valuation น่าสนใจ ราคาเป้าหมาย 40 บาท
อย่างไรก็ดี ขณะที่ก่อนหน้านี้ STGT ได้ทำการจัดตั้งบริษัทย่อยใหม่ในประเทศเวียดนาม ชื่อบริษัท SRI TRANG GLOVES VIETNAM COMPANY LIMITED (STGV) เพื่อรองรับธุรกิจจัดจำหน่ายถุงมือยางในประเทศเวียดนาม